Dunderlandsbanen
Store norske leksikon,Teknologi og industri,Transport,Jernbane og sporvei,Jernbanelinjer
Dunderlandsbanen, opprinnelig en cirka 25 km lang normalsporet bruksbane fra Storforshei i Dunderlandsdalen til Gullsmedvik ved Mo i Rana. Banen ble anlagt i 1904 og drevet av Dunderland Iron Ore Company Ltd. (DIOC) for selskapets malmtransporter. NSB overtok driften av banen i 1942. DIOCs eiendommer, deriblant Dunderlandsbanen, ble i 1947 overtatt av staten.
Dunderlandsbanen inngår nå som et ledd i Nordlandsbanen og er omfattende ombygd for å komme opp i samme standard som denne. Baneselskapet anskaffet seks toglok og fire skiftelok. Alle lokomotivene var tanklok med typisk engelsk utseende. Alle ble overtatt av NSB sammen med banen og gitt typebetegnelsene 53-56. Lokene passet inn i NSBs lokpark og flere av dem ble hensatt etter kort tid. Det siste ble utrangert i 1957. Les mer i Store norske leksikon jernbane